Lauderu pagasts

Lauderu pagasts ir viena no Ludzas novada administratīvajām teritorijām. Robežojas ar sava novada Zaļesjes, Nirzas, Rundēnu un Istras pagastiem.

 Daba 
Pagasta reljefu veido latgales augstienes Rāznavas pauguraines austrumu mala. Augstākie pauguri atrodas pagasta rietumos - Rudovas (Lītovu) kalns atrodas 243,4 m virs jūras līmeņa.

 Hidrogrāfija 
Lauderu pagasta upes ietilpst Mudavas (Veļikajas) baseinā. Pagasta austrumu malā plūst Zilupes pieteka Istra, kas no pagasta teritorijas uzņem Gumineicas, Koņovkas un Lauderu upīšu ūdeņus. Pagasta teritorijā atrodas divi lielāki ezeri  -  Sološu ezers (85,5 ha) un Lauderu ezers (55,3 ha, stipri aizaudzis, jo 1960. gadā ūdens līmenis pazemināts par 1 metru). Pagasta teritorijā atrodas daudzi sīki (zem 1 ha lieli) ezeriņi - Beļaju (Mazezers), Mīlestības (Dubiņu), Koņevas, Torfenes (Zubru), Lielais un Mazais Žlobnovas, Cucuru, Morozu.

 Upes  
Istra

 Ezeri 
Lielais Lauderu ezers, Mazais Lauderu ezers, Sološu ezers.

 Vēsture 
1863. gadā Lauderu muižas teritorija kopā ar Istras, Annapoles, Konecpoles, Soboļinas muižu teritorijām tika iekļauta Istras pagastā. 1927. gadā sādžas tika sadalītas viensētās izveidojot skrajciemus.

Pēc Otrā pasaules kara 1945. gada 9. oktobrī izveidoja ciemu padomes (Annapoles, Cucurku, Istras, Koņecpoles, Lauderu, Plepļu, Soboļinas), kuru skaits un lielums laika gaitā mainījās, to skaitā Ludzas apriņķa Istras pagastā izveidoja Lauderu ciema padomi. Lauderu ciems ietilpis Zilupes (1949-1959) un Ludzas (1959-2009) rajonos. 1954. gadā Lauderu ciemam pievienoja likvidēto Plepļu ciemu, bet 1960. gada 7. jūlijā – Rundānu ciema kolhoza "Maija rīts" teritoriju. Teritorijā darbojās kolhozs "Zaveti Ļeņina", kas 1970. gadā tika pārveidots par Lauderu padomju saimniecību (sovhozu), tika ierīkotas liellopu un putnu fermas, Lauderus attīstīja kā sovhoza centru. 1990. gadā ciemu reorganizēja par Ludzas rajona pagastu. 2009. gadā Lauderu pagastu kā administratīvo teritoriju iekļāva Zilupes novadā. 2021. gadā Zilupes novadu iekļāva Ludzas novadā.

 Iedzīvotāji 
Lauderu pagastā vairākums iedzīvotāju ir krievi (72,32%, latvieši - 21,70%, baltkrievi - 2,99%).2011. gada skaitīšanas dati

 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir Lauderi (pagasta centrs), Turovka, Staraja Meļņica, Cucuri.

 Saimniecība 
 Transports 

 Izglītība un kultūra 

 Atsauces 

 Ārējās saites 
 Lauderu pagasts 

Kategorija:Latgale
Kategorija:Ludzas novada pagasti

Kategorija:Istras pagasts